นายกรัฐมนตรี มอบโอวาท คณะนักกีฬาอาเซียนพาราเกมส์ ครั้งที่ 10 ขอนักกีฬายึดมั่นในระเบียบวินัย มีน้ำใจนักกีฬา
นายกรัฐมนตรี มอบโอวาท คณะนักกีฬาอาเซียนพาราเกมส์ ครั้งที่ 10 ขอนักกีฬายึดมั่นในระเบียบวินัย มีน้ำใจนักกีฬา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวให้โอวาทแก่คณะนักกีฬา ผู้ฝึกสอน และเจ้าหน้าที่รวม 500 คนที่จะเดินทางไปเข้าร่วมการแข่งขันกีฬาอาเซียนพาราเกมครั้งที่ 10 ระหว่างวันที่ 14 ถึง 25 มกราคม 2563 ณเมือง ซูบิค สาธารณรัฐฟิลิปปินส์ โดยในครั้งนี้คณะกรรมการพาราลิมปิคแห่งประเทศไทยได้จัดส่งคณะนักกีฬาคนพิการตัวแทนทีมชาติไทยไปร่วมแข่งขันจำนวน 318 คน ใน 16 ชนิดกีฬา ได้แก่ยิงธนู กรีฑาแบตมินตัน บอคเซีย หมากรุกสากลจักรยาน ฟุตบอลซีพี โกบอลยูโด ยกน้ำหนัก ว่ายน้ำ โบลิ่ง วอลเลย์บอล เทเบิลเทนนิส วิวแชร์ บาสเกตบอล และไตรกีฬา นายกฯ กล่าวว่า ในนามรัฐบาลและคนไทยทุกคน ขอชื่นชมนักกีฬาทุกคน ที่กว่าจะฝ่าฟันมาเป็นตัวแทนนักกีฬาในวันนี้ได้ ต่างต้องอดทนมุ่งมั่นและเสียสละ อีกทั้งแต่ละคนก็ต้องมีปัญหาส่วนตัว ซึ่งในวันนี้เป็นสิ่งที่ทุกคนต้องเอาชนะให้ได้ และขอให้ทุกคนเชื่อมั่นในศรัทธา และการทำความดี โดยย้ำว่าเรื่องของการมีระเบียบวินัย เป็นสิ่งสำคัญ ที่ทุกคนต้องยึดมั่นเพื่อเป็นกรอบของการทำสิ่งต่างๆ พร้อมขอบคุณทีมผู้ฝึกสอน และคณะทำงานทุกคน ที่ทุ่มเทฝึกสอน ซึ่งทัพนักกีฬาไทย ถือเป็นทีมใหญ่ ประกอบด้วยจำนวนนักกีฬา จำนวนมาก ที่ไปร่วมแข่งขันในหลายประเทศกีฬา ดังนั้นตนเอง คนไทย ต่างมีความหวัง ให้นักกีฬาของไทย จะสามารถสร้างชื่อเสียงเกียรติยศให้กับประเทศได้ เพิ่มมากขึ้น และสร้างความสุขให้กับคนไทยทุกคน มีน้ำใจนักกีฬา รู้แพ้ รู้ชนะ รู้อภัย มีรอยยิ้ม ส่งให้ทุกคน ทั้งนี้ขอให้ทุกคนได้ทำหน้าที่ร่วมกันประชาสัมพันธ์ประเทศของตนเอง ผ่านเพื่อนนักกีฬาประเทศต่างๆด้วย ซึ่งตนเองนั้นยืนยันว่าให้ความสำคัญ โดยรัฐบาลได้วางแนวทางในพัฒนาการกีฬาทุกด้าน ตามยุทธศาสร์ชาติ และติดตามชมการแข่งขันกีฬามาโดยตลอด และถือโอกาสนี้เชิญชวนคนไทยทุกคนร่วมส่งกำลังใจเชียร์นักกีฬาไทยนายกรัฐมนตรียังย้ำว่า ทุกคนมีส่วนร่วมในการเดินหน้าประเทศ ซึ่งขณะนี้รัฐบาลพยายามแก้ไขปัญหาต่างๆอยู่ และความคิดเห็นที่ไม่ตรงกันถือเป็นเรื่องธรรมดา ที่ทุกคนจะต้องหันมาพูดคุยทำความเข้าใจกัน ซึ่งจะนำไปสู่การขับเคลื่อนประเทศจากนั้น นายกฯได้ร่วมถ่ายภาพกับนักกีฬาพาราลิมปิกเกมส์ อย่างเป็นกันเอง